stanford-oval/wikipedia huggingface dataset:
Heinrich Wilhelm Ernst

Heinrich Wilhelm Ernst
Heinrich Wilhelm Ernst (6. toukokuuta 1814 Brno – 8. lokakuuta 1865 Nizza) oli määriläinen viulisti ja säveltäjä.
Ernst esiintyi ensimmäisen kerran 9-vuotiaana. 11-vuotiaana hän tuli hyväksytyksi Wienin konservatorioon, jossa hänelle opetti viulunsoittoa Joseph Böhm ja sävellystä Ignaz von Seyfried. Niccolò Paganinin konserttiesiintymiset Wienissä vuonna 1828 tekivät Ernstiin vahvan vaikutuksen. Pariisissa hän teki virallisen debyyttinsä vuonna 1831. Hän päätti kuitenkin jatkaa opiskelua vielä seuraavien kolmen vuoden ajan ja alkoi tämän jälkeen vakiinnuttaa asemaansa Euroopan eturivin viulistina. Joseph Joachim piti häntä suurimpana viulistina koskaan.
Erään merkittävän konserttiesiintymisen Ernst teki vuonna 1837 Marseillessa soittaessaan Paganinin kanssa. Vuonna 1843 hän teki erinomaisen vastaanoton saavuttaneen ensiesiintymisensä Lontoossa. Tämän jälkeen hän jatkoi kiertue-elämää Euroopassa ja Venäjällä. Vuonna 1855 Ernst asettui Lontooseen, jossa esiintyi säännöllisesti, kunnes hän 1860-luvun alkupuolella terveysongelmien johdosta joutui luopumaan konsertoinnista. Ernst myös teki suosittuja viulusävellyksiä; hänen teostensa joukossa ovat Élégie (op. 10, 1840), Fantasie brillante (op. 11, 1839) ja Concerto pathétique (1850).
Aiheesta muualla

IMSLP: nuotteja
Harms

Harms on muun muassa seuraavien henkilöiden sukunimi:
Bernhard Harms (1876–1939), saksalainen taloustieteilijä
Claus Harms (1778–1855), saksalainen luterilainen pappi ja teologi
Daniil Harms (1905–1942), neuvostoliittolainen kirjailija
Joan Harms, nyk. Edelmann (s. 1936), suomenruotsalainen radio- ja tv-journalisti ja televisiojohtaja
Oliver Raymond Harms (1901–1980), yhdysvaltalainen luterilainen pastori, Missouri-synodin johtaja
Rebecca Harms (s. 1956), saksalainen vihreiden poliitikko ja europarlamentaarikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hakojärvi (Viitasaari)

| Hakojärvi |
| --- | --- |
 Soliskylän lähellä sijaitseva Hakojärvi.
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°02′34″N, 25°44′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Hakopuro Pieni-Sulkavaan 
Järvinumero:  14.433.1.005
Mittaustietoja
Pinnankorkeus:  107,9 m  
Pituus:  1,9 km  
Leveys:  360 m  
Rantaviiva:  4,278 km  
Pinta-ala:  29,279 ha  
Tilavuus:  0,0018658 km³ 
Keskisyvyys:  6,37 m  
Suurin syvyys:  12,9 m  
Saaria:  ei saaria 
 fiHakojärvi 
Hakojärvi on Keski-Suomessa Viitasaarella Soliskylän ja Jurvansalon välissä sijaitseva järvi.
Maantietoa

Järvi on 1,9 kilometriä pitkä, 360 metriä leveä, ja sen pinta-ala on 29 hehtaaria. Pitkällä ja kapealla järvellä on kaksi pientä lahtea, Pyykkilahti ja Haukkalanlahti. Se on muodostunut Hakovuoren ja Kapeavuoren väliseen painanteeseen. Kapeavuoren rinteet laskevat järven koillisrantaan loivasti, mutta Hakovuoren rinteet vastarannoille jyrkästi. Hakovuoren huippu yltää 195 metrin mpy. eli järven pinnasta yli 85 metrin korkeuteen. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,87 miljoonaa kuutiometriä ja sen keskisyvyydeksi 6,4 metriä. Järvellä on kaksi yli 10-metristä syvännettä. Toisessa, joka sijaitsee luoteispäässä, on noin 13 metriä syvää ja toisessa, joka sijaitsee Haukkalahden edustalla, on 12 metriä syvää. Suurimmaksi syvyydeksi on ilmoitettu 12,9 metriä . Järven rantaviivan pituus on 4,3 kilometriä. Järven lähellä sijaitsee kolme maatilaa, joiden peltomaat eivät kuitenkaan ylety rantaan asti. Rannoilla on kaksi kiinteästi asuttua tilaa ja alle viisi vapaa-ajan asuntoa. Järven kaakkoispäässä on rantaan asti ulottuva aidattu metsäalue. Kantatie 77 ohittaa järven sen pohjoispuolelta.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Sulkavanlammen valuma-alueeseen (14.433) se kuuluu. Järvi on valuma-alueensa latvajärviä ja siihen on johdettu muutama metsäoja. Järven laskuoja on Hakopuro, joka laskee yli 300 metrin pituisena Pieni-Sulkavaan. Järven vedenpinnan korkeus on 107,9 metriä mpy., joten laskuojalle muodostuu 2,5 metrin pudotus.
Hartolan Voima

Hartolan Voima on 1927 vuonna perustettu hartolalainen urheiluseura. Seuran lajit ovat yleisurheilu, hiihto ja voimailu. Annika Nurminen (moukarinheittäjä) ja Jarno Poskela (kolmiloikka) ovat edustaneet seuraa.
Aiheesta muualla

Seuran sivusto
Heikki Kuva: Hartola sykkii voimaa – Hartolan Voiman 60-vuotisjuhlakirja 1927–1987. 1987.
Pertti Mäkinen: Hartola sykkii voimaa II – Hartolan Voiman 80-vuotisjuhlakirja 1987–2007. 2007.
Hakojärvi (Padasjoki)

| Hakojärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°14′55″N, 25°11′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Sorsajärveen 
Järvinumero:  35.787.1.062
Mittaustietoja
Pinnankorkeus:  145,7 m  
Rantaviiva:  2,309 km  
Pinta-ala:  16,026 ha  
Saaria:  ei saaria 
 fiHakojärvi 
Hakojärvi  on Päijät-Hämeessä Padasjoella sijaitseva järvi. Järvi kuuluu Evon retkeilyalueen luonnonsuojelualueeseen .
Maantietoa

Järven pinta-ala on 16,0 hehtaaria ja se on 800 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 145,7 metriä mpy.
Hakojärvi (Äänekoski)

| Hakojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°52′29″N, 25°51′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskujoki:  Hakojoki Keiteleeseen 
Järvinumero:  14.423.1.001
Mittaustietoja
Pinnankorkeus:  100,5 m  
Pituus:  2,1 km  
Leveys:  770 m  
Rantaviiva:  6,554 km  
Pinta-ala:  57,006 ha  
Tilavuus:  0,0025361 km³ 
Keskisyvyys:  4,45 m  
Suurin syvyys:  14,8 m  
Saaria:  ei saaria 
 fiHakojärvi 
Hakojärvi  on Keski-Suomessa Äänekoskella  Kalaniemen lähellä sijaitseva järvi.
Maantietoa

Järvi on 2,1 kilometriä pitkä, 770 metriä leveä, ja sen pinta-ala on 57 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 2,54 miljoonaa kuutiometriä eli 0,00254 kuutiokilometriä. Sen keskisyvyys on 4,5 metriä ja suurin syvyys on 14,8 metriä. Sen rantaviivan pituus on 6,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Hakojoen valuma-alueeseen (14.423) se kuuluu. Järven vedenpinnan korkeus on 100,5 metriä mpy.
Henry M. Morris

Henry Madison Morris (6. lokakuuta 1918 – 25. helmikuuta 2006) oli yhdysvaltalainen nuoren Maan kreationisti. Hänet muistetaan lukuisista evoluutioteoriaa ja luomisoppia kritisoivista kirjoistaan. Eräs niistä oli The Genesis Flood (1961), jonka hän kirjoitti yhdessä John C. Whitcombin kanssa. Morris myös perusti Institute for Creation Researchin, jonka johdossa on nykyisin hänen poikansa John D. Morris.
Dallasissa, Teksasissa syntynyt Morris oli varsinaiselta ammatiltaan insinööri. Hänestä tuli tekniikan tohtori vuonna 1950 ja työskenteli eri yliopistoilla. Morrisin tieteenala oli hydrauliikka, josta hän myös julkaisi.
Aiheesta muualla

The Institute for Creation Research: Man of Science, Man of God: Henry M. Morris (englanniksi)
Heroes of Might and Magic IV: The Winds of War

| Heroes of Might and Magic IV: The Winds of War |
| --- | --- |

Kehittäjä:  New World Computing
Julkaisija:  The 3DO Company
Pelisarja:  Heroes of Might and Magic
Julkaistu:  2003
Lajityyppi:  Vuoropohjainen strategiapeli
Pelimuoto:  Yksinpeli, moninpeli
Alusta:  Microsoft Windows
Jakelumuoto:  CD
Lisää peliartikkeleitaVideopelien teemasivulla
Infobox OK     : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 60,58 % (perustuu 12 arvosteluun)
Arvostelupisteet
Julkaisu: Pisteet
IGN: 6,9/10
Heroes of Might and Magic IV: The Winds of War on vuoropohjaisen Heroes of Might and Magic IV -strategiapelin toinen lisäosa, jonka on kehittänyt New World Computing ja julkaissut The 3DO Company vuonna 2003. Peli oli viimeinen Heroes of Might and Magic -sarjan osa, jonka New World Computing kehitti ennen kuin The 3DO Company ajautui konkurssiin ja sarjan oikeudet osti Ubisoft.
Harbinin hotellipalo 2018

| Harbinin hotellipalo 2018 |
| --- | --- |
Päivämäärä:  25. elokuuta 2018
Kellonaika:  4.36
Tapahtumapaikka:  Beilong Hot Spring Hotel, Harbin, Kiina
Kuolleita:  20
Loukkaantuneita:  23
Harbinin hotellipalo 2018 tapahtui 25. elokuuta Beilong Hot Spring Hotel -kylpylähotellissa Harbinissa, Kiinassa. Aamuyöllä kello 4.36 syttyneessä palossa kuoli 20 ihmistä, ja 23 loukkaantui. Kaikki kuolleet asuivat Pekingissä ja kuuluivat samaan turistiryhmään.
Tapahtumat

Palo syttyi kello 4.36 hotellin toisen kerroksen keittiössä. Se levisi noin 400 neliömetrin alalle nelikerroksisen hotellin toisessa, kolmannessa ja neljännessä kerroksessa sekä ensimmäisen kerroksen aulassa. Palomiehet evakuoivat hotellista 80 ihmistä ja pelastivat 20 loukkuun jäänyttä. Palo saatiin sammumaan kello 7.50. Palaneesta hotellista löytyi 19 kuolonuhria, ja lisäksi sairaalaan viedyistä 24 ihmisestä yksi kuoli myöhemmin.
Seuraukset

Kiinan hätätilaministeriö lähetti työryhmän Harbiniin johtamaan palon tutkintaa, ja Harbinin paikallishallinto aloitti laajat palotarkastukset kaupungin hotelleissa, sairaaloissa, vanhainkodeissa, kouluissa, ostoskeskuksissa ja muissa rakennuksissa.
Harbinin turvallisuusviranomaiset tiedottivat paloa seuranneena päivänä, että hotelli oli hylätty palotarkastuksissa ainakin viidesti paloa edeltäneiden kahden vuoden aikana. Hotellia oli pidetty paloturvallisuudeltaan heikkona jo useita vuosia. Sen käytävät olivat sokkeloisia, eikä hotellin joillain alueilla ollut poistumistiemerkintöjä eikä sammuttimia. Hotellin omistaja pidätettiin ja häntä kuulusteltiin liittyen mahdollisiin laiminlyönteihin.
Turvallisuusviranomaiset antoivat 29. elokuuta etsintäkuulutuksen 52-vuotiaasta Li Yanbinista, jonka epäiltiin liittyvän paloon. Hänen pidätykseensä johtavista tiedoista tarjottiin 400 000 yuanin (44 000 USD) palkkio. Hänet saatiin pidätettyä seuraavana päivänä.
Hawkwind 1997

| Hawkwind 1997 Hawkwind |
| --- | --- | --- |

Livealbumin tiedot
 Äänitetty : syyskuu-marraskuu 1997
 Julkaistu: 11. tammikuuta 1999
 Tuottaja(t): Hawkwind
 Tyylilaji: heavy rock elektroninen musiikki space rock
 Levy-yhtiö: Voiceprint
Hawkwindin muut julkaisut
| Distant Horizons 1997 | Hawkwind 1997 1999 | Hawkwind In Your Area 1999 |
Hawkwind 1997 on Hawkwindin livealbumi vuodelta 1999. Albumista julkaistiin rajoitettu painos ja sitä myytiin yhtyeen web-sivun kautta sekä keikkojen yhteydessä.
Kappaleet

Wheels (Your World) (Chadwick/Richards)
Phetamine Street (Tree)
Your Fantasy (Rizz/Tree/Brock/Chadwick/Richards)
Alchemy (Chadwick/Richards)
Love In Space / Rat Race (Brock)
Aerospaceage Inferno (Calvert)
Sonic Attack (Moorcock)
Blue Skin (Tree/Brock)
Brainstorm (Turner) / Hawkwind In Your Area (Rizz/Brock)
Reptoid Vision (Tree)
Ejection (Calvert)
The Gremlin (Part 2) (Calvert)
Nauhoituspaikat

The Garage, Glasgow 19. lokakuuta 1997 (kpl 1)
The Irish Centre, Leeds 27. lokakuuta 1997 (kpl 2)
University Of East Anglia, Norwich 8. lokakuuta 1997 (kpl 3)
The Centre, Newport 6. marraskuuta 1997 (kpl 4-5)
The Empire, Liverpool 23. lokakuuta 1997 (kpl 6,7,9,10)
Charter Hall, Colchester 1. lokakuuta 1997 (kpl 8)
Festival Theater, Paington 5. marraskuuta 1997 (kpl 11-12)
Muusikot

Captain Rizz: laulu
Dave Brock: kitara, kosketinsoittimet, laulu
Jerry Richards: kitara
Ron Tree: laulu, basso
Richard Chadwick: rummut
sekä:
Mr. Dibs: basso ("Ejection")
Crum: kosketinsoittimet
Julkaisuhistoria

tammikuu 1999: Voiceprint Records, HAWKVP999, CD - rajoitettu painos, myynti konserteissa ja yhtyeen web-sivuston kautta
Henri Bedimo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Henri Bedimo Nsamé
Syntymäaika: 4. kesäkuuta 1984 (ikä 40)
Syntymäpaikka: Douala, Kamerun
Pelipaikka: vasen laitapuolustaja
Pituus: 180 cm
Paino: 80 kg
Seura
Seura: Lyon
Pelinumero: 3
Seurat
| Vuodet | Seura | O | (M) |
| 2002–2003 | Grenoble B | – | (–) |
| 2003–2006 | Toulouse | 23 | (0) |
| 2003–2006 | → Toulouse B | 56 | (8) |
| 2006–2007 | Le Havre | 23 | (0) |
| 2007–2010 | Châteauroux | 75 | (4) |
| 2010–2011 | Lens | 50 | (1) |
| 2011–2013 | Montpellier | 68 | (1) |
| 2013– | Lyon | 63 | (1) |
| Yhteensä | Yhteensä | 358 | (15) |
Maajoukkue
| 2009– | Kamerun | 46 | (1) |
 Seurajoukkueuran tilastot kattavat vain kansalliset sarjat, päivitetty 28. heinäkuuta 2015.  Maajoukkueuran tilastot päivitetty 28. heinäkuuta 2015.
Henri Bedimo Nsamé (s. 4. kesäkuuta 1984 Douala) on kamerunilainen jalkapalloilija. Pelipaikaltaan hän on vasen laitapuolustaja. Bedimo edustaa Ranskan pääsarjassa Ligue 1:ssä pelaavaa Lyonia.
Saavutukset

Montpellier
Ligue 1: 2011–2012
Helsingin yliopiston vanha fysiologian laitosrakennus

| Fysiologian laitosrakennus> Fysiologian laitos |
| --- | --- |
 Rakennuksen pääjulkisivu ja risaliitti Snellmaninkadulta nähtynä
Osoite:  Siltavuorenpenger 20 J, 00170 Helsinki
Sijainti:  Siltavuori, Kruununhaka
Valmistumisvuosi:  1905
Suunnittelija:  Gustaf Nyström
Käyttäjä:  Helsingin yliopisto
Julkisivumateriaali:  punatiili
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Helsingin yliopiston vanha fysiologian laitosrakennus sijaitsee Siltavuoressa Siltavuorenpenkereellä Snellmaninkadun päässä. Se on osa Minerva-oppimiskeskusta vuonna 2004 rakennetun rakennuksen ja 1960-luvulla rakennetun välirakennuksen kanssa.
Rakennus on alun perin suunniteltu fysiologian laitokseksi, ja se on nykyisin kasvatustieteellisen tiedekunnan käytössä osana keskustakampusta.
Rakennus sai alkunsa syyskuussa 1901 fysiologian professori Robert Tigerstedtin kirjeestä lääketieteelliselle tiedekunnalle, jossa hän muistutti, kuinka oli suostunut Helsingin yliopiston professoriksi sillä ehdolla, että fysiologian laitos saisi uuden laboratorion. Laboratoriorakennuksen rakentamisesta asetettiin konsistorin toimesta komitea marraskuussa 1901, ja Gustaf Nyströmin suunnitelma rakennuksesta hyväksyttiin vuonna 1902. Rakennustyö aloitettiin joulukuussa 1903 ja se valmistui kesäkuussa 1905. Virallisesti rakennus vihittiin käyttöön 1.2.1906.
Rakennuksen sisätilat on suunniteltu pitkälti Tigerstedtin toiveiden mukaisesti. Tigerstedt oli ollut mukana Ruotsin Karoliinisen instituutin fysiologian rakennuksen käyttöönotossa 1880-luvun lopulla, ja siten osasi esittää tarkat toiveet kerrosaloista, neliömääristä ja huoneiden sijoituksista. Rakennus rakennettiin suoraan peruskalliolle, mikä auttoi suuresti fysiologisten laboratoriokokeiden tekemisessä. Varsinaisia suuria harjoituslaboratoriosaleja ei kuitenkaan tarvinnut sijoittaa rakennukseen, sillä Keisarillisella Aleksanterin-Yliopistolla oli poikkeuksellisesti oma fysiologisen kemian laitos toisaalla.
Nyström kiinnitti erityistä huomiota rakennuksen pääjulkisivuun ja sen punaiseen risaliittiin, tiedostaen sen hallitsevan sijainnin Snellmaninkadun päässä. Valmistuessaan rakennuksen julkisivu oli vielä nykyistäkin hallitsevampi, kun kadun päässä olevia muita rakennuksia ei ollut rakennettu.
Rakennus muodostaa rappaamattomalla tiilijulkisivullaan yhtenäisen kokonaisuuden sen naapuriin vuonna 1910 valmistuneen Psychologicumin kanssa. Nyström oli suunnitellut Siltavuorelle myöskin yhtenäisen anatomian laitoksen vuonna 1914, mutta sitä ei koskaan toteutettu. Anatomian laitosrakennus rakennettiin lopulta alueelle vasta vuonna 1928 tyystin eri tyylisuunnan mukaisena.
Aiheesta muualla

Kuvia tai muita tiedostoja aiheesta Helsingin yliopiston vanha fysiologian laitosrakennus Wikimedia Commonsissa
Helsingin yliopiston fysiologian laitos; Siltavuorenpenger 20; Helsinki Helsingin kaupunginmuseo.[vanhentunut linkki]
Ragnar Granit : Fysiologinen laitos, Suomen Kuvalehti, 24.03.1928, nro 13, s. 18, Kansalliskirjaston digitaaliset aineistot
Harvard Revised -luettelo

Harvard Revised -luettelo on lista 9 096 tähdestä, joiden kirkkaus ylittää 6,5 magnitudia eli ovat nähtävissä paljain silmin. Edward Pickering julkaisi listan vuonna 1908 työskennellessään Harvard College Observatoryssa. Tähdet, jotka kuuluvat listaan, merkitään HR-etuliitteellä. Lista on pohja Yalen yliopiston Bright Star Cataloguelle. Joskus listaan lasketaan mukaan myös 14 novaa.
Hieron (Ksenofon)

| Hieron> Ἱέρων.Alkuperäisteos |
| --- | --- |
Kirjailija:  Ksenofon
Kieli:  muinaiskreikka (klassinen)
Genre:  filosofia
Julkaistu:  300-luku eaa.
Löydä lisää kirjojaKirjallisuuden teemasivulta
Hieron (m.kreik. Ἱέρων, Hiérōn) eli Tyranni (Tyrannikos, lat. Tyrannicus) on Ksenofonin kirjoittama sokraattinen dialogi. Se kuvaa keskustelua Syrakusan tyrannin Hieronin ja lyyrisen runoilijan Simonideen välillä noin vuonna 474 eaa. Keskustelu käsittelee tyranniuden etuja ja haittoja tyrannille itselleen. Ksenofon esittää näkemyksen, ettei tyrannilla ole sen parempia mahdollisuuksia olla onnellinen kuin tavallisilla ihmisillä.
Leo Strauss käsitteli dialogia tyranniaa koskevassa analyysissään On Tyranny: An Interpretation of Xenophon's Hiero (1948). Straussin teoksen myöhemmät laajennetut painokset sisälsivät kriittisen keskustelun aiheesta Alexandre Kojèven kanssa.
Aiheesta muualla

Xenophon: Hiero[vanhentunut linkki] Perseus (muinaiskreikaksi) (englanniksi)
Xenophon: Hiero Gutenberg-projekti (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hiero (Xenophon)
Käännös suomeksi
Harvardin arkkitehtuuri

Harvardin arkkitehtuuri on tietokoneiden ja suorittimien suunnitteluperiaate, jossa komentokäskyt ja data käyttävät fyysisesti erillistä tallennusta ja signaaliväylää.
Harvardin arkkitehtuuri
Harvardin arkkitehtuurissa on etunsaselvennä, mutta se aiheuttaa myös haasteita ratkaisuille.
Tyypillinen käyttötapaus on suoritin, jossa käskyille ja data-arvoille on fyysisesti erilliset välimuistit.
Arkkitehtuurin komponentit:
Kontrolliyksikkö (CU) joka suorittaa ohjelmaa.
Aritmeettis-looginen yksikkö (ALU), joka toteuttaa tärkeimmät operaatiot kuten yhteen- ja vähennyslaskut, loogiset AND-, OR-, ja NOT-operaatiot yms.
Rekisterit ovat nopeaa muistia kontrolliyksikön ja aritmeettis-loogisen yksikön käytössä.
Muisti ja I/O (input-output)-laitteet, jotka kattavat tietokoneen I/O- ja muistiavaruuden.
Käännös suomeksi
Bajazet

Bajazet on Antonio Vivaldin säveltämä ooppera vuodelta 1735. Libretto on venetsialaisen kreivin Agostino Pioven käsialaa.
Musiikki

Bajazet on pasticcio, joka tässä tapauksessa tarkoittaa, että osa aarioista on muiden säveltäjien kynästä. Vivaldi sävelsi itse aariat hyville hahmoille ja konnille antoi olemassa olevia aarioita muilta säveltäjiltä. Seuraavassa listassa on lueteltu joitakin Bajazetin aarioita alkuperineen.
| aaria | säveltäjä | ooppera | nimellä |
| --- | --- | --- | --- |
| "Del destin non dee lagnarsi" | Antonio Vivaldi | L'Olimpiade | 'Del destin non vi lagnate' |
| "Nasce rosa lusinghiera" | Antonio Vivaldi | Il Giustino, myöh. Farnace | 'Senti l'aura lusinghiera' / 'Scherza l'aura lusinghiera' |
| "In sì torbida procella" | Geminiano Giacomelli | Alessandro Severo |  |
| "Vedeste mai sul prato" | Johan Adolf Hasse | Siroe rè di Persia |  |
| "Amare un'alma ingrata" | Johan Adolf Hasse | Siroe rè di Persia |  |
| "Qual guerriero in campo armato" | Riccardo Broschi | Idaspe |  |
| "Non ho nel sen costanza" | Geminiano Giacomelli | Adriano in Siria |  |
| "Anche il mar par che sommerga" | Antonio Vivaldi | Semiramide |  |
| "Stringi le mie catene" | Antonio Vivaldi | Semiramide |  |
| "La sorte mia spietata" | Johann Adolf Hasse | Siroe rè di Persia |  |
| "La cervetta timidetta" | Antonio Vivaldi | Il Giustino |  |
| "Dov'è la figlia?" | Antonio Vivaldi | Motezuma |  |
| "Sposa son disprezzata" | Geminiano Giacomelli | Merope | 'Sposa, non mi conosci' |
| "Sì crudel! questo è l'amore" (kvartetto) | Antonio Vivaldi | Farnace | 'Io crudel? giusto rigore' |
| "Veder parmi, or che nel fondo" | Antonio Vivaldi | Farnace |  |
| "Spesso tra vaghe rose" | Johann Adolf Hasse | Siroe rè di Persia |  |
| "Verrò crudel, spietato" | Johann Adolf Hasse | Siroe rè di Persia |  |
| "Svena, uccidi, abbatti, atterra" | Johann Adolf Hasse | Siroe rè di Persia |  |
| "Coronata di gigli e di rose" | Antonio Vivaldi | Farnace |  |
Henkilöt

Tamerlano, tataarien keisari (kontratenori)
Bajazet, Tamerlanon vanki (bassobaritoni)
Asteria, Bajazetin tytär joka rakastaa Andronicoa (mezzosopraano)
Andronico, kreikkalainen prinssi ja Tamerlanon liittolainen (mezzosopraano)
Irene, Trebisondan prinsessa, Tamerlanolle luvattu puoliso (mezzosopraano)
Idaspe, Andronicon ystävä (sopraano)
Synopsis

Tapahtumat sijoittuvat Bithynian pääkaupunkiin Bursaan, jossa tataarien keisari Tamerlano pitää ottomaanien keisaria Bajazetia vankina. Aarioitten nimet ovat sulkeissa.
Synopsis > Ensimmäinen näytös

Bajazet on päättänyt kuolla ja pyytää kreikkalaista prinssiä Andronicoa huolehtimaan tyttärestään kuolemansa jälkeen ('Del destin non dee lagnarsi'). Andronico juttelee tilanteesta Idaspen kanssa, joka neuvoo häntä ('Nasce rosa lusinghiera'). Prinssi on Tamerlanon liittolainen, mutta rakastaa Asteriaa, joka myös rakastaa häntä. Tamerlano, joka ei tiedä Andronicon tunteista, uskoutuu tälle omasta intohimostaan Asteriaa kohtaan. Hän aikookin naida Asterian eikä Trebizondin prinsessaa Ireneä, kuten oli suunniteltu ('In sì torbida procella'). Hän pyytää Andronicoa toimimaan sanansaattajanaan ja esittämään asian Bajazetille - tämä saisi Asterian kädestä vastalahjana Kreikan valtaistuimen sekä Irenen vaimokseen. Huomaamatta mihin epätoivoon hän Andronicon syöksee ('Quel ciglio vezzosetto') ja omasta onnistumisestaan varmana hän paljastaa tunteensa Asterialle ('Vedeste mai sul prato...'). Tämä on varma rakastajansa petturuudesta ja kertoo isälleen Tamerlanon aikeista Irenen suhteen. Vihastunut Bajazet tarjoaa omaa päätään tyttärensä vapaudesta. Asteria ei välitä Andronicon itkuisesta anelusta, vaan käskee tätä välittämään isänsä toiveen ('Amare un'alma ingrata'). Irene saapuu palatsista ja saadessaan tietää mitä on tekeillä, purkaa vihaansa. Hän leppyy Andronicon luvatessa hänelle tukensa sekä neuvoessa häntä pitämään henkilöllisyytensä salassa, jotta pystyisi vaikuttamaan paremmin tapahtumien kulkuun ('Quel guerriero in campo armato').
Synopsis > Toinen näytös

Tamerlano kertoo Andronicolle Asterian hyväksyneen hänen tarjouksensa. Järkyttynyt Andronico koettaa selittää asemaansa Asterialle, joka kuitenkin pilkkaa hänen puolustuspuhettaan ('Stringi le mie catene'). Andronico murehtii kohtaloaan ('La sorte mia spietata') ja lähettää ystävänsä Idaspen kertomaan Bajazetille uutiset ('Anche il mar par che sommerga'). Tamerlano ottaa vastaan Irenen luottohenkilön, joka onkin valepukuinen Irene, ja kertoo tälle mielenmuutoksensa syyt ('Cruda sorte, avverso fato!'). Asteria lohduttaa prinsessaa ('La cervetta timidetta...'), joka kuitenkin edelleen on epätoivon vallassa ('Sposa, son disprezzata'). Bajazet puolestaan raivostuu kuullessaan Andronicolta tyttärensä tulevasta noususta valtaistuimelle ('Dov'è la figlia?'). Hän murtautuu ulos ja kohtaa Tamerlanon sekä Asterian, jonka hän haukkuu pataluhaksi. Asteria paljastaa tikarin, jonka hän on kätkenyt vaatteisiinsa ja jota hän on aikonut käyttää hääyönään tyrannin murhaamiseen. Heidät molemmat pannaan vankilaan. Toinen näytös päättyy Irenen, Bajazetin, Asterian ja Tamerlanon kvartettoon.